Il-ħbieb ta' Julia Marra, it-tfajla li tilfet ħajjitha traġikament wara li waqgħet erba' sulari f'Tas-Sliema qalu li mhux se jinsew id-daħka tagħha. Dan kien wieħed fost xita ta' kummenti fuq ir-ritratti tat-tfajla fuq il-profil tagħha ta' Instagram. Oħrajn irringrazzjawha talli b'xi mod kienet ta' għajnuna għalihom permezz tal-ħbiberija tagħhom. Għexieren taw il-kondoljanzi tagħhom lill-familja tagħha u qalu li se jitlobu għaliha. Diversi persuni oħrajn iddeskrivewha bħala anġlu. Żagħżugħa tmut wara li waqgħet minn ġo gallarija f'Tas-Sliema Iż-żagħżugħa tilfet ħajjitha t-Tlieta li għadda wara li waqgħet għoli ta' erba' sulari minn ġo gallarija f'Tas-Sliema, fiż-żona ta' Fort Cambridge. It-tfajla, Taljana li għandha 15-il sena u hija residenti San Ġwann, tilfet ħajjitha fuq il-post. Hija kienet ġo appartament f'Tigné Point.